18 10  Hiniv e vo kroget ur rubrikenn nevez, notennoù natur e vo;  Kontet e vo àr ar prim traoù am bo gwelet deiz ha deiz en natur tro-dro din. Berr e vo, rak an amzer eo a vank din  spontus. Gwezh-a-vez e vo dister a-walch an danvez (gwezh-a-vez ma devezhioù ne welont ket kalz ar maezioù !), mes esperañs em eus e taolin muioch spi dan natur en arbenn ma vo ret din skriv an tamm pennad daonet-mañ bemdez !  Ma lakaat da sellet muioch doch an natur: sed amañ ur pal, an arall a zo lakaat un dra nevez er blog bemdez, evit ma chomo un tamm bev !    Evit hiniv nem eus ket kalz a dra da gontiñ, ar mintin-mañ e gwirionez ne ouien ket em behe bet ar soñj-mañ da noz.    Gwelet em eus plant dianav din, etre ar railhoù en ti-gar en Alre, hag ivez àr vord an hent-bras e Gwened. Boketoù melen dezhe, seurtoù Senecio int moarvat. Klask a rin gouiet petra int e gwirionez. Kas a rin doere deoch. Bevet em eus ur momant hep par en ur wezenn e kompagnunezh ar piki ar mintin-mañ, ha fresk an amzer (ha skornet ma daouarn peg doch ar skourroù). Bale dar gouloù-deiz, setu un dra a vehe brav din ober liesoch !